CELEX: 62010CA0381
Language: sk
Date: 2011-10-06 00:00:00
Title: Vec C-381/10: Rozsudok Súdneho dvora (ôsma komora) zo 6. októbra 2011 (návrh na začatie prejudiciálneho konania, ktorý podal Unabhängiger Verwaltungssenat Wien — Rakúsko) — Astrid Preissl KEG/Landeshauptmann von Wien [Priemyselná politika — Hygiena potravín — Nariadenie (ES) č. 852/2004 — Inštalácia umývadla na toaletách podniku predávajúceho potraviny]

26.11.2011   
            
            
               SK
            
            
               Úradný vestník Európskej únie
            
            
               C 347/4
            
         Rozsudok Súdneho dvora (ôsma komora) zo 6. októbra 2011 (návrh na začatie prejudiciálneho konania, ktorý podal Unabhängiger Verwaltungssenat Wien — Rakúsko) — Astrid Preissl KEG/Landeshauptmann von Wien
   (Vec C-381/10) (1)
   
   (Priemyselná politika - Hygiena potravín - Nariadenie (ES) č. 852/2004 - Inštalácia umývadla na toaletách podniku predávajúceho potraviny)
   2011/C 347/05
   Jazyk konania: nemčina
   
      Vnútroštátny súd, ktorý podal návrh na začatie prejudiciálneho konania
   
   Unabhängiger Verwaltungssenat Wien
   
      Účastníci konania pred vnútroštátnym súdom
   
   
      Žalobkyňa: Astrid Preissl KEG
   
      Žalovaný: Landeshauptmann von Wien
   
      Predmet veci
   
   Návrh na začatie prejudiciálneho konania — Unabhängiger Verwaltungssenat Wien — Výklad prílohy II kapitoly I bodu 4 nariadenia Európskeho parlamentu a Rady (ES) č. 852/2004 z 29. apríla 2004 o hygiene potravín (Ú. v. EÚ L 139, s. 1; Mim. vyd. 13/034, s. 319), a najmä slova Handwaschbecken (umývadlo určené na umývanie rúk) obsiahnutého v nemeckej verzii tohto ustanovenia — Rozhodnutie správneho orgánu členského štátu nariaďujúce inštaláciu umývadla vybaveného prostriedkami na umývanie a hygienické osušenie rúk na toalete kaviarne
   
      Výrok rozsudku
   
   Kapitola I bod 4 prílohy II nariadenia Európskeho parlamentu a Rady (ES) č. 852/2004 z 29. apríla 2004 o hygiene potravín sa má vykladať v tom zmysle, že z tohto ustanovenia nevyplýva, že umývadlo v zmysle tohto ustanovenia musí slúžiť výlučne na umývanie rúk, ani že vodovodný kohútik a zariadenie na osušenie rúk musí byť možné používať bez toho, aby bolo potrebné sa ich dotknúť rukou.
   
      (1)  Ú. v. EÚ C 274, 9.10.2010.